**מכרז פומבי מספר 40/2023**

**הודעה על משרה פנויה כדלהלן:**

**תואר המשרה:**

רכז/ת קבוצות - "מדבריום", פארק החיות.

**תיאור התפקיד:**

* סיוע בניהול וריכוז צוות ההדרכה (גיוס, קליטה והכשרה של מדריכים, שיבוץ כוח אדם, ניהול מערכת שיבוצים וניהול משמרות).
* תפעול וניהול אופן הסיורים, הפעילויות והביקורים בפארק מרגע הגעתם לפארק ועד עזיבתם– בזמן ובמרחב.
* ניהול מערך המתנדבים של מחלקת החינוך בפארק, הכולל: גיוס, קליטה, הכשרה וליווי של מתנדבים בוגרים ובני נוער.
* הקמה והובלה של שיתופי פעולה קהילתיים וחינוכיים מחוץ לגבולות ה"מדבריום", בהתאם לחזון הפארק.
* תיאום מול שאר גופי הפארק ווידוא הוצאה לפועל בצורה מושלמת של הפעילויות המשווקות.
* ניהול וביצוע הקמות לקראת ביקורים ופעילויות בפארק.
* ניהול הצרכים הלוגיסטיים של תחום ההדרכה ותיאום מול שאר התחומים בפארק.
* העברת סיורים, פעילויות, סדנאות והרצאות לקבוצות וקהל רחב על פי צרכי הפארק.

**תנאי סף:**

**השכלה:**

* תעודת בגרות – חובה.
* השכלה אקדמית מלאה, בוגר/ת תואר ראשון ממוסד מוכר ע"י המועצה להשכלה גבוהה – חובה.

**ניסיון מקצועי:**

* ניסיון בריכוז וניהול צוות של לפחות שנתיים - חובה.
* ניסיון בהדרכה בתחום החינוך הפורמאלי/בלתי פורמאלי - חובה .
* ניסיון מוכח של לפחות שנתיים בתפקידים קהילתיים ובהובלת תהליכים חברתיים - יתרון
* ניסיון קודם בעבודה עם מתנדבים- יתרון משמעותי.
* ניסיון קודם בעבודה מול גופים חינוכיים/חברתיים-יתרון משמעותי.
* ניסיון קודם בעבודה המצריכה שיבוץ ותיאום תוכן ולוחות זמנים – יתרון

**דרישות נוספות:**

* רישיון נהיגה בתוקף- חובה.
* סדר וארגון ברמה גבוהה.
* יכולת ביטוי גבוהה (דיבור/קריאה/כתיבה) בעברית.
* תודעת שירות גבוהה.
* תקשורת בין אישית מעולה.
* גמישות בשעות העובדה ונכונות לעבודה בשעות לא שגרתיות.
* שליטה ביישומי תוכנות office.

**כפיפות:**

מנהל/ת מחלקת חינוך, מדבריום

**היקף**:

100% משרה.

**רמת תפקיד**:

6 - על פי המתווה שאושר על ידי משרד הפנים.

**הערות:**

1. מועמד/ת שימצא/תמצא מתאים/מה למלא המשרה המוכרזת, אפשר שיידרש/תידרש לעבור מבחן התאמה.
2. הזדמנות שווה ניתנת לאישה ולגבר, בעלי כישורים מתאימים להתמודדות על אותה משרה.
3. על המועמד/ת לצרף תעודה ממוסד ישראלי מוכר להשכלה גבוהה, או אישור שקילות תואר מהגף להערכת תארים אקדמיים מחו"ל, במשרד החינוך - אם הוא בעל תואר ממוסד לימודים להשכלה גבוהה בחו"ל או משלוחה של מוסד כאמור, בהתאם ובכפוף להוראת הדין וכללי הגף להערכת תארים אקדמיים מחו"ל, לרבות נציבות שירות המדינה.
4. **קורות חיים, בצירוף המלצות, אישורי העסקה ותעודות** המעידים על דרישות החובה וההשכלה הרשומים לעיל, ניתן להגיש באמצעות הקישור הר"מ עד יום חמישי, כ"ט ניסן תשפ"ג, 20/4/2023 בשעה 16:00 בדיוק:

<https://www.jobbing.co.il/jtest1/linkgen?OI=162&FC=10825&RF=5>